*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*209. számú előterjesztés*

Bátaszék Város Önkormányzat Képviselő-testületének 2020. november 4-én

16,00 órakor megtartandó ülésére

Illegális hulladéklerakó felszámolása érdekében pályázat benyújtásának jóváhagyása

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet  jegyző**Tárgyalja:**PG Bizottság: 2020.11.02. |

***Tisztelt Képviselő-testület!***

A Belügyminisztérium nyilvános pályázati felhívást tett közzé az illegális hulladéklerakók felszámolása érdekében a települési önkormányzatok számára. Környezetünk megóvása, egészséges életmódunk megőrzése, valamint tájvédelmi és tájképvédelmi szempontból is kiemelten fontos az illegális hulladéklerakók okozta talaj-, víz-, és levegőterhelés megszűntetése, illetve tájsebek csökkentése.

A támogatás célja: az önkormányzati tulajdonú ingatlanokon, közterületen fellelhető illegálisan lerakott, elhagyott hulladék felszámolásának (összegyűjtésének, elszállításának és kezelésének és a pályázat adminisztrációjával, koordinációjával kapcsolatos projektmenedzsment jellegű feladatok ellátásának) elősegítése.

A támogatás egyszeri, vissza nem térítendő támogatásnak minősül, amelynek rendelkezésre bocsátása egy összegben, előfinanszírozással történik. A támogatás intenzitása 100% .

A hulladék elszállításának és kezelésének támogatott költsége legfeljebb: 5 001–10 000 fő lakosságszám közötti település esetén 5 000 000 forint.

A hulladék összegyűjtésével kapcsolatos költségekre nyújtott támogatásrész nem haladhatja meg a hulladék elszállításának és kezelésének költségére nyújtott összeg 35%-át.

A pályázat adminisztrációjával, koordinációjával kapcsolatos projektmenedzsment jellegű feladatokra a támogatás legfeljebb 5%-a számolható el, ezen felül bérköltség elszámolására nincs mód.

Támogatható tevékenységek

Az önkormányzati tulajdonú ingatlanokon, közterületen fellelhető illegálisan lerakott, elhagyott hulladék felszámolása: összegyűjtés, elszállítás és kezelés és a pályázat adminisztrációjával, koordinációjával kapcsolatos projektmenedzsment jellegű feladatok ellátása.

Támogatott tevékenységek időtartama

Támogatás csak a pályázat megvalósítási időszakában végzett támogatható tevékenységek kapcsán felmerült és pénzügyileg teljesített költségekre nyújtható. A pályázat megvalósítási időszaka a Korm. határozat megjelenése (2020. szeptember 21.) és a pályázat megvalósítási határideje, azaz 2021. február 28. közötti időszak.

A megvalósítás során az elhagyott, vagy jogellenesen elhelyezett hulladékkal érintett, pályázatban megjelölt önkormányzati ingatlan(ok) területének teljes hulladékmentesítését kell elvégezni.

A pályázatokat elektronikusan kell benyújtani. A pályázat benyújtásának határideje: 2020. november 5.

A pályázatokkal kapcsolatos döntést a kincstári beérkezést követően a miniszter 2020. december 7. napjáig hozza meg.

Az illegális hulladéklerakó felszámolása során az igénybe vett gazdálkodó szervezetnek hulladékgazdálkodási engedéllyel, hulladékgazdálkodási közszolgáltató minősítési engedéllyel kell rendelkeznie.

Javasoljuk a 0502 hrsz. hulladékmentesítését. Az ingatlan a régi vasúti töltés 3,86 km hosszú szakaszát jelenti. Kirándulások során, illetve a zarándokút részeként is használt területről kerülhetne elszállításra a hulladék.

A fentiek alapján javasoljuk a határozati javaslat elfogadását.

***H a t á r o z a t i j a v a s l a t :***

**az illegális hulladéklerakók felszámolása vonatkozó támogatási kérelem benyújtásának jóváhagyására**

Bátaszék Város Önkormányzatának Képviselő-testülete,

1. a „települési önkormányzatok számára az illegális hulladéklerakók felszámolásának támogatására 2020.” című felhívás keretében **Illegális hulladéklerakó felszámolás 2020. Bátaszéken** címmel a támogatási kérelem benyújtását jóváhagyja,
* a projekt összes költsége (br): 5.000.000,-Ft
* igényelt támogatás (br.): 5.000.000,-Ft
1. felhatalmazza a Bátaszéki Közös Önkormányzati Hivatal Jegyzőjét a támogatási kérelem határidőn belüli benyújtására.

*Határidő:* 2020. november 5.

*Felelős*: Kondriczné dr. Varga Erzsébet jegyző

 (a támogatási kérelem benyújtásáért)

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár